Publication: Magyar Közlöny
Issue: MK-2010-75 (Year: 2010, Number: 75)
Era: contemporary
Section: „23. melléklet a 152/2009. (XI. 12.) FVM rendelethez
Paragraph Index: 540

„23. melléklet a 152/2009. (XI. 12.) FVM rendelethez A Magyar Élelmiszerkönyv 1–2–78/142 számú elõírása az élelmiszerekkel rendeltetésszerûen érintkezésbe kerülõ vinil-klorid monomert tartalmazó anyagokkal és tárgyakkal szemben támasztott minõségi követelményekrõl 1. Ez az elõírás a vinil-klorid polimerekbõl vagy kopolimerekbõl elõállított, élelmiszerekkel rendeltetésszerûen érintkezésbe kerülõ anyagokban vagy tárgyakban (a továbbiakban: anyagok és tárgyak) esetleg jelenlévõ vinil-klorid monomerre, továbbá ezek esetleges vinil-klorid monomer leadására vonatkozik. 2. Az 1. pontban említett anyagok és tárgyak vinil-klorid monomer tartalmának nem szabad túllépnie az 5. pontban megadott mennyiséget. 3. Az 1. pontban említett anyagok és tárgyak nem adhatnak át a velük érintkezésbe kerülõ élelmiszereknek a 6. pont kritériumai szerinti eljárás alapján kimutatható mennyiségû vinil-kloridot. 4. A 2. és 3. pont betartásának ellenõrzéséhez használt vizsgálati módszer feleljen meg a 6. pontban elõírt kritériumoknak. 5. Az 1. pontban említett anyagok és tárgyak megengedett maximális vinil-klorid momomer tartalma: 1 mg/kg késztermék. 6. Kritériumok az 1. pontban említett anyagok és tárgyak vinil-klorid tartalmát meghatározó és az anyagokból és tárgyakból az élelmiszerekbe kioldódott vinil-kloridot meghatározó vizsgálati módszerekhez: 6.1. Az anyagok és tárgyak vinil-klorid tartalmának meghatározása és az anyagokból és tárgyakból az élelmiszerbe kioldódott vinil-klorid meghatározása gázkromatográfiás „Head-Space” technika alkalmazásával történik. 6.2. Az anyagokból és tárgyakból az élelmiszerbe kioldódott vinil-klorid meghatározásakor az alsó kimutatási határ: 0,01 mg/kg. 6.3. Az anyagokból és tárgyakból az élelmiszerbe kioldódott vinil-kloridot alapvetõen az élelmiszerekbõl határozzák meg. Ha a meghatározás bizonyos élelmiszereknél technikai okok miatt lehetetlennek bizonyul, akkor a modell-oldatos meghatározások használhatók.”

Source: https://magyarkozlony.hu/hivatalos-lapok/6e88543930012f4017e194fdbed93d75a10e2ff6/dokumentumok/62a7666ed130d853a1340962ad677f0c95dce77b/letoltes